CELEX: C2005/281/21
Language: et
Date: 2005-11-12 00:00:00
Title: Kohtuasi C-344/05 P: Euroopa Ühenduste Komisjoni 21. septembri 2005. aasta apellatsioonkaebus Euroopa Ühenduste Esimese Astme Kohtu (kohtunik ainuisikuliselt) 12. juuli 2005. aasta otsuse peale kohtuasjas T-157/04: Euroopa Ühenduste Komisjon versus Joël De Bry Euroopa Ühenduste Komisjonist

12.11.2005   
            
            
               ET
            
            
               Euroopa Liidu Teataja
            
            
               C 281/11
            
         Euroopa Ühenduste Komisjoni 21. septembri 2005. aasta apellatsioonkaebus Euroopa Ühenduste Esimese Astme Kohtu (kohtunik ainuisikuliselt) 12. juuli 2005. aasta otsuse peale kohtuasjas T-157/04: Euroopa Ühenduste Komisjon versus Joël De Bry Euroopa Ühenduste Komisjonist
   (Kohtuasi C-344/05 P)
   (2005/C 281/21)
   Kohtumenetluse keel: prantsuse
   Euroopa Ühenduste Komisjon (esindajad: Lidia Lozano Palacios ja Hannes Kraemer) esitas 21. septembril 2005 Euroopa Ühenduste Kohtusse apellatsioonkaebuse Euroopa Ühenduste Esimese Astme Kohtu (kohtunik ainuisikuliselt) 12. juuli 2005. aasta otsuse peale kohtuasjas T-157/04: Euroopa Ühenduste Komisjon v. Joël De Bry Euroopa Ühenduste Komisjonist.
   Apellatsioonkaebuse esitaja palub Euroopa Kohtul:
   
               —
            
            
               tühistada vaidlustatud otsus
            
         
               —
            
            
               teha asjas uus otsus ja rahuldada kostja esimeses kohtuastmes esitatud nõuded ning jätta seega kohtuasja T-157/04 hagi rahuldamata;
            
         
               —
            
            
               teise võimalusena saata asi tagasi Esimese Astme Kohtusse;
            
         
               —
            
            
               mõista esimese kohtuastme ja apellatsiooniastme kohtukulud, sh hageja enda kulud esimeses kohtuastmes, välja hagejalt.
            
         Väited ning peamised argumendid
   Komisjon tugineb vaidlustatud otsuse vastu ühele väitele, mis tuleneb ühenduse õiguse rikkumisest nimetatud otsuse punktides 79–91. Komisjoni väitel eksib Esimese Astme Kohus leides, et teenistuskäigu aruande, milles sisalduvad hinnatava ametniku suhtes ebasoodsad hinnangud, koostamise menetlus kujutab endast asjaomase ametniku kaitseõiguse rikkumist, kui hindajad ei ole kirjalikus “dokumendis” personalieeskirjade artikli 26 esimese ja teise lõigu tähenduses jäädvustanud faktilisi asjaolusid, mille põhjal tehakse kõnealused hinnangud ning nimetatud dokumente ei ole mõistlikku aja jooksul asjaomase ametniku isiklikku toimikusse lisatud ega neist talle teatatud.